এরপর আমার দিনের সবথেকে মজার সময় - স্নানের সময়। আমার ছেলে, আমারই মত, স্নান করতে খুব ভালবাসে। আমি ওকে একটা ছোট্ট টাবে বসিয়ে দিই, ও নিজের খেলনা নিয়ে খেলতে থাকে আর আমি বিভিন্ন বিষয় নিয়ে ওর সঙ্গে বাচ্চাদের কথা থেকে শুরু করে সারা পৃথিবীর বিষয় নিয়ে বকবক করতে থাকি। কথনো কখনো আমার মনে হয় ও কি আমার কথার মাথামুন্ডু কিছু বুঝতে পারে নাকি! হাসির বিষয় এই যে সেদিন যখন আমি ওর কাছে ট্রাম্পের অভিবাসী আইন নিয়ে বিরক্তি প্রকাশ করছি, ও তখন যেন সম্মতি দেওয়ার মত করে মাথা নেড়ে উঠল। তারপর আরভকে আমি জামাকাপড় পরিয়ে দিই এবং ও সকালের ঘুমটা সেরে নেয়। ঠিক এইসময় দৈনন্দিন কাজের যতগুলো সম্ভব সেগুলি আমি সেরে ফেলি। আমি ঘর দ্বোর ধোয়া মোছা করি, আরভের খেলনা গুছিয়ে রাখি, দুপুরের খাবার তৈরি করি এবং সুযোগ থাকলে বাগানের কাজ কিছুটা দেখাশোনা করি। সেখান থেকে কিছু ভেষজ তুলে নিয়ে নিজের জন্য সুন্দর করে গরম এক কাপ চা তৈরি করি।